साउथह्याम्पटनको महत्त्वपूर्ण जित
साउथह्याम्पटनले इंग्लिस प्रिमियर लिगअन्तर्गत मंगलबार स्वान्सी सिटीको मैदानमा १–० को जित दर्ता गरेसँगै वेस्ट ब्रोमविच आल्बियन रेलिगेसनमा परेको छ । जित दर्ता गरेको साउथह्याम्पटनले भने महत्त्वपूर्ण ३ अंक हासिल गर्दै अर्को सिजन प्रिमियर लिगमा रहने सम्भावना बढाएको छ । पराजित स्वान्सी भने रेलिगेसन नजिक पुग्यो ।
लन्डन — साउथह्याम्पटनले इंग्लिस प्रिमियर लिगअन्तर्गत मंगलबार स्वान्सी सिटीको मैदानमा १–० को जित दर्ता गरेसँगै वेस्ट ब्रोमविच आल्बियन रेलिगेसनमा परेको छ । जित दर्ता गरेको साउथह्याम्पटनले भने महत्त्वपूर्ण ३ अंक हासिल गर्दै अर्को सिजन प्रिमियर लिगमा रहने सम्भावना बढाएको छ । पराजित स्वान्सी भने रेलिगेसन नजिक पुग्यो ।अंकतालिकामा पुछारबाट दोस्रो स्थानमा रहेको वेस्ट ब्रुमलाई प्रिमियर लिगको स्थान बचाउन स्वान्सी र साउथह्याम्पटनको खेल बराबरीमा टुंगिनुपर्ने र त्यसपछिका खेलमा आफूअनुकूल नतिजा चाहिन्थ्यो । तर साउथह्याम्पटनको जितसँगै वेस्ट बु्रमले अर्को सिजन दोस्रो श्रेणीको फुटबल खेल्ने पक्का भयो ।खेलको ७० औं मिनेटमा वैकल्पिक खेलाडी मानोलो गाबियाडिनीले गोल गर्दै टोलीलाई अग्रता दिलाए । उनले पेनाल्टी क्षेत्रभित्र भीडभाडको अवस्थामा फरवार्ड चार्ली अस्टिनले प्रहार गरेर फिर्ता आएको बलमा गोल गरेका थिए । जारी सिजन चोटका कारण मैदानबाहिर अधिकांस समय रहेका गाबियाडिनीले मैदान छिरेको चौथो मिनेटमै गोल गरे । यो उनको पाँचौं लिग गोल हो ।मार्क ह्युज्सजितसँगै साउथह्याम्पटन प्रिमियर लिग अंकतालिकामा १६ औं स्थानमा पुगेको छ । १८ औं स्थानको स्वान्सीभन्दा ३ अंकले अगाडि साउथह्याम्पटनको गोलअन्तर पनि तुलनात्मक सुदृढ छ । पुछारका दुई स्थान रेलिगेसन पक्का भइसकेका वेस्ट ब्रुम र स्टोकले ओगटेका छन् ।ह्युज्सको प्रभावप्रशिक्षक मार्क ह्युज्स साउथह्याम्पटन आउँदा टोली निकै खराब स्थितिबाट गुज्रिरहेको थियो । मार्चमा प्रशिक्षक माउरिसियो पेलेग्रिनीलाई बर्खास्त गरेको साउथह्याम्पटनले त्यसयता राम्रो प्रदर्शन गरेको छ । पछिल्लो ३ खेलमा ७ अंक जोडेसँगै अर्को सिजन प्रिमियर लिगमा रहने सम्भावना लगभग तय देखिएको हो । साउथह्याम्पटन १८ औं स्थानको स्वान्सीभन्दा ३ अंक अगाडि छ । गोलअन्तरमा पनि ९ गोलले अघि रहेको साउथह्याम्पटनले अन्तिम खेलमा म्यानचेस्टर सिटीको सामना गर्नेछ । यता स्वान्सीले स्टोकको चुनौती स्विकार्ने छ । समान ३६ अंक जोडेको हडर्सफिल्ड पनि आफूअनुकूल नतिजा आए रेलिगेसन पर्ने खतरा छ । यसका लागि टोलीले कम्तीमा एक अंक जोड्नुपर्नेछ ।वेस्ट ब्रुम रेलिगेसनमावेस्ट बु्रम लगातार आठ सिजन शीर्ष श्रेणीमा खेलेपछि घटुवामा परेको हो । यसक्रममा क्लबले सन् २०१२/१३ सिजनमा स्टिभ क्लार्क प्रशिक्षक छँदा उत्कृष्ट नतिजास्वरुप आठौँ स्थान हासिल गरेको थियो । सिजनको पहिलो दुई खेल जित्दै उत्कृष्ट सुरुआत गरेको वेस्ट ब्रोमले त्यसपछि भने प्रदर्शनलाई निरन्तरता दिन सकेन । सम्भावित ३० अंकबाट जम्मा ४ अंक जोडेपछि प्रशिक्षक टोनी पुलिस बर्खास्तगीमा परे । त्यसपछि ग्यारी मेग्सनले २ खेलमा अन्तरिम प्रशिक्षकको भूमिका निर्वाह गरेका थिए । लगत्तै एलान पार्ड्यु मुख्य प्रशिक्षकको भूमिकामा नियुक्त भए पनि उनले प्रदर्शनमा सुधार ल्याउन सकेनन् । लिभरपुललाई एफए कपमा हराउनु र प्रिमियर लिगमा ब्राइटनसँग २–० को जित दर्ता गर्नु बाहेक उल्लेख्य नतिजा हात पार्न उनी पनि असफल रहे ।मैदानभित्र खराब प्रदर्शन गरिरहेको वेस्ट बु्रमलाई सिजनको मध्यतिर मैदान बाहिरको समस्याले पनि सतायो । क्लब बार्सिलोना भ्रमणका बेलामा चार सिनियर खेलाडीले ट्याक्सी चोरी गरेर भागेको आरोप लग्यो । उक्त घटनामा आरोपित कप्तान जोनी एभान्स र मिडफिल्डर जेक लिभरमोरले माफी पनि मागे । अप्रिल पहिलो साता पार्ड्यु बर्खास्तगीमा परे र उनको स्थानमा ड्यारेन मुरले सिजनको अन्त्यसम्म जिम्मेवारी पाए । मुरको नियुक्तियता वेस्ट बु्रमले ५ खेलबाट ११ अंक जोडेको छ । उनी प्रिमियर लिगको अप्रिल महिनाको उत्कृष्ट प्रशिक्षक पनि घोषित भए ।